DKR-KABUM-20-WA-008-wylie
<div class="wylie-content"
\u0f01\u0f83:__:snyan brgyud snying gi gsang mdzod las:_yi dam rdo rje gzhon nu'i bskyed rim srid pa phur bu'i sgrub thabs bzhugs so:_gnyags lo tsA ba'i lugs so// \u0f01\u0f83:___brda yig_:dpal chen po rdo rje phur pa la phyag 'tshal lo:_de yang srid pa gsum ni rdo rje phur pa yin te:_rgyud las:_srid pa rdo rje phur pa'i lha:_ye shes khro bo grub par mdzod:_ces gsungs:_des na khams gsum ni rdo rje phur pa'i dkyil 'khor te dbal gsum ngan song gsum:_rgya mdud 'og ma 'dod khams:_bcum gzhogs tshogs brgyad gsal ba gzugs khams:_rgya mdud gong ma gzugs med khams su gnas:_skye 'gro'i lus kyang phur pa ste rkang pa gsang gnas man chad phur bu'i dbal:_snying ga man chad rgya mdud 'og ma:_mgrin pa man chad bcum gzhogs:_mgo bo rgya mdud gong ma'o:_gsang ba sems nyid la mtshon kyang phur bu ste chags sdang rmongs gsum dbal gsum:_kun gzhi ni rgya mdud 'og ma:_rnam shes tshogs brgyad bcum gzhogs:_rgya mdud gong ma rig pa'i ye shes su dag go:_de thams cad gnas lugs gzhi yi tshul te de mngon du byed pa la lam nyams su len dgos pas lam gyi thog mar dbang thob par gces te:_rgyud las:_thabs kyi spyod pas 'gro don du:_byams dang snying rjes gang 'dul ba:_sangs rgyas phrin las rdzogs pa'i phyir:_dbang dang byin rlabs deng stsol cig:_ces gsungs pas dbang sbyin pa'i snod slob ma dam ldan:_dbang bskur ba'i bdag po slob dpon mtshan ldan:_smin pa'i rgyu cho ga dang ting 'dzin las su rung bas dbang bskur ba ni:_dur khrod la sogs pa'i sa gzhir thig gdab:_dkyil 'khor bzhengs:_sgrub pa'i rdzas rnams bkram:_slob dpon gyis las kyi gzhung bsrang:_dzapa bzlas mang du bya:_tshogs dang bskang ba yang bya:_bka' srung chos skyong la gtor ma phul:_bdag nyid 'jug pa'i cho ga dang bcas pas nus ldan du sgrub bo:_de nas slob ma rnams bos te khrus kyis byur bsal:_bgegs bskrad:_srung 'khor bsgom pas bar chad mi 'jug par byas la:_lo rgyus brjod pas yid ches par byas la:_yon du maN+Dal 'bul:_gsol ba gdab pa ni:_sangs rgyas kun gyi ye shes sku:_phrin las stobs rdzogs kI la ya:_dpal chen karma he ru ka'i:_dkyil 'khor gnyan por 'jug par 'tshal:_gsol ba gdab te slob dpon gyis:_sdom pa thams cad kyi gzhi rten skyabs su 'gro:_theg chen lam gyi rtsa ba sems bskyed du gzhug:_tshogs gnyis bsags pa'i sgo yan lag bdun pa'ang bslab:_sdom pa gsum tshul bzhin rgyud la bzung du gzhug:_snying gar sems nyid kyi ngo bo zla ba rdo rjes mtshan pa sgom du bcug la sngags kyis brtan par byas te:_bu kyai:_zhes bos nas:_'bras bu rdo rje theg pa ni:_'jug par dka' la khe nyen che:_'da' dka'i sa ma ya 'bum sde:_nyams na mi zad sdug bsngal byed:_'dir yang mi 'dod du ma 'byung:_legs par rtogs shig blo gros can:_e ma sngags kyi lam rmad byung:_'jug pa skal pa ldan pa'i bu:_dngos grub ya mtshan rmad byung ba:_tshe 'di nyid la brtson pas 'grub:_dkyil 'khor tsam zhig mthong bas kyang:_sgrib byang rdo rje'i rigs su 'gyur:_de phyir 'jug par khyod spro'am:_'di ni rdo rje bdud rtsi'i chu:_he ru ka dpal nyid yin te:_bsrung na dngos grub sems dpa' stsol:_ma bsrung nges par 'tshigs te brlag:_sa ma ya i daM da ka Tha Tha Tha hU~M:_bdud rtsi byin la khe nyan bsgrag:_slar yang slob mas gsol ba gdab pa ni:_he ru ka dpal bla ma dgongs:_bdag cag rdo rje'i rigs can du:_bsgrub pa skal pa shin tu bzang:_'jug cing smin pa'i bka' drin stsol:_lan gsum brjod:_slob ma'i rnam smin gyi phung po sbyangs te 'od kyi gong bu dkyil 'khor gyi gtso bo'i zhal du drangs:_rjes chags kyis bzhus te byang chub sems kyi gong bu mkha' gsang gi sbyor mtshams nas spros te shar sgor dbang stegs pad+ma'i gdan la bkod:_slar yang cho ga gsum gyis gtso bo ji ltar bar bskyed la gnas gsum byin gyis brlab:_thugs ka'i 'od dang gdung ba'i shugs rdo rje'i glu rnams kyis bskul te byin dbab:_spos dang rol mor bcas pas 'bebs pa'i sngags brjod:_tiSh+Tha badz+ras brtan par byas pa ni nang 'jug gi cho ga'o:_bskyed rim gyi dbang dngos ni bum dbang ste:_de yang rin po che'i bum pa mtshan nyid ldan pa lha grangs sam bcu gcig bshams la nang du bdud rtsi chen po dang nyer lnga'i rdzas kyis gtams pa lha'i rang bzhin byang chub kyi sems su byin gyis brlabs pa kha rgyan dang bcas thogs la:_hU~M:_bum pa rang byung gzhal yas khang:_nang bcud rigs lnga'i he ru ka:_bde chen byang chub sems kyi chus:_rigs kyi bu la dbang bskur ro:_oM sarba ta thA ga ta a b+hi She ka te sa ma ya shrI ye hU~M:_bum bcud sbyin zhing gtor bas khrus byas te dbang gi gzhi rten grub pa la:_thod skam rigs lnga'i rtse phran can spyi bor bcings la:_trA~M:_nga rgyal bdud 'joms he ru ka:_rat+na spyi dpal ye shes kyi:_phyag rgya dbu rgyan dbang bskur bas:_mnyam nyid rtogs pa'i dbang thob shog:_rat+na mu ku Ta a b+hi Shiny+tsa trA~M:_rigs kyi bdag pos rgyas btab pa mtshon byed thod pa'i dbu rgyan bcings te:_spyi bo dang lag tu rdo rje gtad la:_hrIH_'dod chags bdud 'joms he ru ka:_pad+ma spyi dpal sor rtogs kyi:_ye shes rdo rje'i dbang bskur bas:_rjes chags dbang gi don rtogs shog:_badz+ri b+ha wa a b+hi Shiny+tsa hrIH_gsung gnyis su med pa'i de nyid mtshon pa'i phyir rdo rje snying gar gtad de gsor du bcug la:_dril bu mgor bzhag cing lag g.yon du gtad de:_AH_phrag dog bdud 'joms he ru ka:_karma spyi dpal bya ba grub:_shes rab dril bu'i dbang bskur bas:_don gnyis rdzogs pa'i gnas thob shog:_karma gaN+De a b+hi Shiny+tsa AH_phrin las 'gro ba 'dul ba'i mdzad pa mtshon pa'i phyir dril bu dkrol zhing dkur brten du gzhug:_de ltar sku gsung thugs ye shes kyi ngo bor dbang bskur zhing byin gyis brlabs pa la rdo rje'i ming sbyin pas mnga' gsol ba ni:_oM:_gti mug bdud 'joms he ru ka:_bud+d+ha spyi dpal chos kyi dbyings:_rdo rje'i ming gis dbang bskur bas:_rigs kyi 'khor lor nges par shog:_kyai bai ro tsa na oM a b+hi Shiny+tsa hU~M:_de thams cad la re re bzhin bum chus gtor zhing bkrus te:_hU~M:_zhe sdang bdud 'joms he ru ka:_badz+ra spyi dpal me long gi:_ye shes bum chus dbang bskur bas:_sgrib dag skal pa mchog ldan shog:_oM a b+hi She ka te sa ma ya shrI ye hU~M:_de dag gis nyon mongs pa dug lnga dag:_ye shes lnga mngon du gyur:_rigs lnga dang skal pa mnyam par byed pa'i dbang ngo:_de nas dam tshig gsum sbyin pa'i phyir rdo rje gsor zhing gtad de:_rdo rje 'di ni thabs chen po:_sku yi dbang gi mchog yin te:_bde ba chen po'i ye shes kyi:_de nyid shes pas khyod kyis longs:_ma hA badz+ra hoH_dril bu dkrol zhing gtad la:_chos nyid skye med stong pa nyid:_'gag pa med pa'i sgra gdangs bcas:_rang byung gsung ste gsung gi mchog:_mtshon par byed pa'i dbang yang sbyin:_ma hA gaN+De hoH_rdo rje dang dril bu bsnol ba'i 'khyud rgya bcas:_e ma rdo rje sems dpa' che:_dkyil 'khor kun gyi dbang phyug gtso:_khyod ni rtag tu bde chen te:_bcom ldan snyems mar rol pas dgyes:_oM sarba ta thA ga ta ma hA a nu rA ga na badz+ra swa b+hA wa at+ma ko\u0f85haM:_rjes su gnang ba'i phyir dung dang gaN+Di phyag shing glegs bam rnams gtad:_gdugs phub cing mchod pas mnga' dbul te:_bu khyod khams gsum las rgyal ba'i:_chos kyi rgyal po nyid yin pas:_rang dang gzhan gyi don chen phyir:_slob ma'i tshogs kun bsdu bar gyis:_rtag tu chos kyi 'khor lo bskor:_las rnams ma lus kun gyis shig:_shis pa brjod cing me tog 'thor la rab tu gnas pas mnga' dbul bar bya'o:_de dag gis phyi mtshan ma rdzas kyi dkyil 'khor du gang zag spros pa can la bum pa'i dbang bskur bas:_bskyed rim dbyibs kyi rnal 'byor dang:_bsnyen sgrub las gsum gyi bzlas brjod byed pa la dbang bar 'gyur ro:_sa ma ya:__brda yig___:_bskyed rim dngos ni rgyud las:_sangs rgyas kun gyi ye shes sku:_ngang nyid rdo rje chos dbyings las:_'bar ba'i khro bo mi bzad pa:_sku yi dbyig tu bdag bskyed do:_zhes gsungs pas:_ji ltar bsgom pa'i gyer ni:_hU~M:_rdo rje khros pas zhe sdang gcod:_chos nyid ngang gis dag pa'i klong:_gzung 'dzin mtshan ma mi gnas pa:_rnam par thar pa'i sgo gsum mo:_oM shU n+ya ta dz+nyA na hoH_snying rje chen po'i mtshon cha ni:_srid pa'i rtsa ba gcod byed pa'i:_thugs rje'i shugs kyis khro ba las:_sdug bsngal 'joms pa'i ting 'dzin bsgom:_AHma hA ka ru Ni ka hoH_stong nyid nam mkha'i khams gnas pa'i:_'khor 'das kun gyi srog gi go:_rang byung yi ge 'dus ma byas:_hU~M chen bskal pa'i me ltar 'bar:_hU~M badz+ra dz+nyA na d+hA tu hoH_hU~M las e yaM raM suM ra:_keM raM chad pa 'og gzhi ni:_chos 'byung dbyings dang mnyam pa'i dbus:_rlung me sha chen sa gzhi brdal:_khrag mtsho keng rus ri rab steng:_khor yug drag po'i me rlung tshogs:_kun tu 'bar zhing 'tshub ma 'khyil:_ma hA dz+wa la raM:_me rlung b+h+rU~M yig lnga ldan chad:_yongs gyur pad nyi rgya gram steng:_ye shes rang snang gzhal yas khang:_rang byung dur khrod bkod pa can:_phyi ni rtsig pa kha dog lnga:_nang du skam rlon rnyid pa'i mgo:_gnam lcags gzer btab rak+tas sbyar:_rin chen pha gu drwa ba phyed:_chu srin rngam pa'i kha las dpyang:_shar bu mda' yab pu shu dang:_gza' dang lha klu ka gdung phyam:_rgyu skar dral gzeb zhing gi thog:_lha chen thod pa dbus phyur bu:_ma hA ru tra'i tsit+ta'i tog:_ye shes zer 'phro 'od phung 'khyil:_ro skra'i rnga yab zhing gi 'phan:_gcan gzan lpags pa'i rgyal mtshan gdugs:_phyi nang sgo bzhi rta bab brgyad:_chos 'khor ri dwags gdugs tog mdzes:_dal dbus gnam lcags 'khor lo dang:_lte ba zlum po e yis mtshan:_zla gam gsum la khrag mtsho 'khyil:_b+h+rU~M bi shwa bi shud+d+he dz+nyA na kro d+ha maN+Da la hU~M:_gzhal yas dbus su rdo rje yi:_brag chen pad nyi lha chen po:_khyo shug zla gam gsum gyi steng:_pad nyi dgra bgegs drag po yi:_'khor lo rtsibs bcu re re bzhin:_phyogs skyong pho mo pad nyi dang:_sgo bzhir zhing rkyang gdan bcas gsal:_ma sUr+Ya maN+Da la:_a tsan+d+ra maN+Da la:_pa~M pad+ma maN+Da la:_hU~M:_dbus kyi chos 'byung lte ba ru:_rang rig hU~M bab yongs gyur las:_spro bsdus 'od kyis don gnyis byas:_'od kyi phung po rdo rjer gyur:_badz+ra hU~M:_de nyid yongs gyur skad cig gis:_bdag nyid ma bcos rtsa ba'i lha:_rdo rje 'chang chen he ru ka:_spyi dpal karma kI la ya:_dpal chen rdo rje gzhon nu ni:_mthing nag dbu dgu phyag bco brgyad:_rtsa zhal srin po khros pa'i zhal:_g.yas pa dkar ba ku mu da:_g.yon pa dmar nag am gtsigs bsdams:_de steng zhal gsum ljang ser nag:_steng gi zhal gsum smug mthing dmar:_kham nag ral pa gyen du brdzes:_spyi bor rdo rje phyed pa'i tog:_rwa gdeng zar bu sbrul gyis bcings:_thod skam lnga yis dbu la brgyan:_zhal bgrad mche gtsigs ljags brkyang 'dril:_hU~M phaTa? pheM gyi sgra drag sgrogs:_khro gnyer chu rlabs lta bur 'khrugs:_sma ra smin ma me ltar 'bar:_rdo rje'i sku mchog sprin bzhin gnag:_g.yas dgu'i dang pos rdo rje gdeng:_'khor lo dgra s+t+wa ral gri mdung:_tho ba lcags kyu gsal shing bsnams:_g.yon dgus me dpung khaT+wAM ga:_ri rab zhags pa b+han+d+ha dmar:_sdig mdzub mda' dang bdud bzhi'i mgo:_tha ma'i phyag gnyis phur bu 'dril:_drag po'i stang stabs phyogs bcur g.yo:_'bar ba'i zhabs bzhi brkyang bskum gyis:_bar chad bdud bzhi brdzis shing mnan:_glang chen zhing lpags stod g.yogs shing:_stag gi sham thabs grol zhing 'ching:_sku la rus pa'i phyag rgya drug:_mgo phreng dpal gyi chas gos rdzogs:_rdo rje rin chen gshog pa gdengs:_ye shes me dpung 'bar ba'i klong:_khams gsum zil gnon chen por gsal:_pang du bde chen bskyed pa'i yum:_'khor lo rgyas 'debs khro gtum sgeg:_gcer bu gzig gi sham thabs gsol:_thod skam rus pa'i rgyan gyis spras:_phyag gnyis g.yas pas yab mgul 'khyud:_ut+pal mtheb srin sbyar bas 'dzin:_g.yon pas dmar gyi b+han+d+ha stob:_nu 'bur b+ha ga rgyas pas sbyor:_sked skabs phra ldem g.yos pa'i zhabs:_yab kyi dku la 'khyud cing ldem:_g.yon pa brkyangs te dgra bgegs brdzis:_'bar ba'i brtul zhugs yongs su rdzogs:_gtso bo'i g.yon du sgrol byed kyi:_yum mchog e ka dzA Ti ma:_khro gtum sgeg pa'i gzi byin gyis:_yab la blta zhing chags pa'i tshul:_g.yas pas gri gug nam mkhar 'phyar:_g.yon pas tsit+ta khrag 'dzag za:_gcer bu rus pa'i rgyan 'phyang ba'i:_g.yer kha'i sgra las chos sgra sgrog:_a ho a ho a hoH_sa ma ya hoH_sa ma ya s+t+waM:_a nu rA ga ya mi:_a nu rA ga ya hoH_rdo rje pad+ma rgyas mdzad de:_sbyor bas sku ni sgeg bzhad dpa':_pad+ma b+hany+dza mo k+Sha hoH_zhal nas a ho haM zhes sgrogs:_rdo rje'i gsung mchog dgod gshe rngam:_thugs ni bde ba cher 'bar pas:_snying rje rngam dang zhi bar bcas:_srub cing srub pa'i sbyor ba'i sgras:_sangs rgyas sras bcas rjes chags bskul:_zhal zhugs byang chub sems su zhu:_dwangs ma'i sems sprin hU~M du spros:_phyogs bcu'i rtsibs la bab pa las:_'od zer rnon pos phyogs skyong ba'i:_gdon tshogs btul te tshur 'dus pa:_pad zla phyogs skyong pho mo'i steng:_hU~M rnams yongs gyur khro bcur gyur:_oM badz+ra kro d+ha hU~M kA ra hU~M:_gardza gardza hU~M phaTa?:_steng phyogs nyi zla'i gdan steng du:_hU~M mdzad sngo skya mthing ser dmar:_zhal gsum phyag drug dang po gnyis:_rdo rje dung dmar bar pa yis:_mda' gzhu 'gengs shing rol pa'i yum:_sgra 'byin mar sbyor phra men ni:_phag dang rmigs bu'i mgo can no:_oM badz+ra kro d+ha bi dza ya hU~M:_ha na ha na hU~M phaTa?:_shar phyogs dri za'i gdan steng du:_rnam par rgyal ba dkar sngo ljang:_dang pos rdo rje b+han dmar dkrugs:_bar pas 'khor lo rtse gsum gdengs:_rnam snyems yum sbyor phra men ma:_stag dang bya rgod mgo can no:_oM badz+ra kro d+ha nI la daN+Da hU~M:_da ha da ha hU~M phaTa?:_shar lho me lha'i gdan steng du:_dbyug sngon mthing nag dkar dmar zhal:_phyag drug rdo rje dung chen khrag:_me dbal rdo rje dbyug tho 'phyar:_rdo rje sder mo dang sbyor ba'i:_phra men g.yag dang bya rog mgo:_oM badz+ra krod+ha ya mAn+ta ka hU~M:_pa tsa pa tsa hU~M phaTa?:_lho phyogs gshin rje'i gdan steng du:_gshin rje gshed sngon sngo ljang zhal:_phyag drug rdo rje thod pa dang:_dgra s+t+wa 'bar ba'i be con phyar:_dur khrod bdag mo yum dang sbyor:_phra men sha ba 'ug pa'i gdong:_oM badz+ra kro d+ha ar+YA a tsa la hU~M:_b+han+d+ha b+han+d+ha hU~M phaTa?:_lho nub srin po'i gdan steng du:_mi g.yo mthing ga zhal dkar dmar:_dang pos rdo rje ka pA la:_ral gri zhags pa 'phen pa'i yum:_gtun khung ma dang sbyor ba yi:_phra men gzig dang khwa ta'i mgo:_oM badz+ra kro d+ha h+ya gr-I wa hU~M:_hu lu hu lu hU~M phaTa?:_nub phyogs chu lha'i gdan steng du:_rta mgrin dmar po dkar sngo'i zhal:_phyag drug rdo rje b+han dmar 'dzin:_zhags pa spu gri gdengs pa'i yum:_gtum mo mar sbyor rol pa yi:_phra men byi la pu shud mgo:_oM badz+ra kro d+ha a pa ra dzi ta hU~M:_tiSh+Tha tiSh+Tha hU~M phaTa?:_nub byang rlung lha'i gdan steng du:_'dod rgyal dmar skya zhal ljang ser:_phyag drug rdo rje thod khrag dang:_ba dan rnga yab 'dzin pa'i yum:_mda' snyems ma dang 'khril ba yi:_phra men spyang ki khra yi mgo:_oM badz+ra kro d+ha a mr-i ta kuN+Da li hU~M:_ts+tshin+d+ha ts+tshin+d+ha hU~M phaTa?:_byang phyogs gnod sbyin gdan steng du:_bdud rtsi 'khyil ljang ser dud kha:_rdo rje dung khrag rgya gram dang:_dbyug tho bsnams pa'i yum rlung 'byin:_phra men seng ge pha waM mgo:_oM badz+ra kro d+ha trai lo kya bi dza ya hU~M:_b+hin+d+ha b+hin+d+ha hU~M phaTa?:_byang shar dbang ldan gdan steng du:_khams gsum rnam rgyal ser nag zhal:_dkar ljang rdo rje dung chen bsnams:_mda' gzhu 'gengs pa'i yum gsod byed:_phra men dom dang sre mong mgo:_oM badz+ra kro d+ha ma hA ba la hU~M:_s+pho Ta s+pho Ta hU~M phaTa?:_'og phyogs sa bdag gdan steng du:_stobs chen dud kha nag ser zhal:_phyag drug rdo rje dung chen dang:_tho ba zhags 'dzin yum skyod byed:_phra men dred dang byi ba'i mgo:_khro bo chen po de dag kyang:_zhal gsum phyag drug zhabs bzhi bgrad:_cha byad gtso mtshungs tha ma'i phyag:_phrin las don rtags phur pa 'dril:_dpal dang dur khrod rol pa'i chas:_brkyang bskum srin po'i stabs su 'gying:_yum mchog bde sbyor gtso mo 'dra:_phra men gcer bu stang stabs can:_stag gzig sham thabs 'phyang zhing rgyug:_g.yas pas lcags kyu g.yon pa na:_phur bu 'dril zhing dgra la 'debs:_me dpung rngam pa'i klong na 'gying:_phyogs bcu khro bo'i dkyil 'khor rdzogs:_oM badz+ra ma hA kro d+ha maN+Da la hU~M:_zla gam 'khyil pa gsum gyi steng:_gtso bo yab yum sbyor mtshams nas:_hU~M yig bdun tshan gsum du spros:_'od kyis khams gsum gdug can bsgral:_snang srid phur bu'i da lar rdzogs:_bde gshegs rgyal ba rab 'byams kyi:_sku gsung thugs kyi byin rlabs bsdus:_hU~M la thim pa skad cig gis:_mdun du thugs kyi sras mchog mthing:_g.yas su sku yi sras ljang nag:_g.yon du gsung gi sras dmar nag:_kun kyang zhal gsum phyag drug can:_g.yas g.yon dkar dmar zhal ni brjid:_dang pos rdo rje me chen spro:_bar pas dgra s+t+wa khaT+wAM gdengs:_tha mas phur bu 'dril ba yi:_sku la dur khrod chas brgyad rdzogs:_sku smad 'bar ba'i phur bu'i dbal:_gnam lcags me 'khrugs tshwa tshwa 'phro:_chu srin kha nas thon pa yi:_dug sbrul sdom dang sdig pa 'phyo:_dgra bgegs dkar nag snying gi mtshams:_phur rtse gzir bas srid gsum bsgral:_mtshan ma rdzas kyi dkyil 'khor rdzogs:_dpal chen gsang ba gsum du gyur:_oM badz+ra kro d+ha kI la ya hU~M phaTa?:_slar yang yab yum sbyor mtshams nas:_hU~M spros gzhal yas grwa bzhir bab:_shar lhor bud+d+ha kI la ya:_dkar gsal dmar dang nag po'i zhal:_phyag drug dang pos 'khor lo dang:_dung khrag bar pas khaT+wAM me:_tha gnyis dngul phur dkar po 'dril:_sku smad dbal zlum phur bu'i rtse:_lha bu'i gdon gyi snying gar gzir:_lho nub rin chen kI la ya:_ser smug g.yas mthing g.yon dmar po:_phyag drug rin chen dung khrag dang:_khaT+wAM me dpung bsnams pa yi:_tha mas gser phur ser po 'dril:_sku smad gru bzhi dbal ser po:_phung po'i gdon gyi snying gar gzir:_nub byang pad+ma kI la ya:_dmar smug g.yas ser g.yon ljang gu:_phyag drug pad+ma dung khrag dang:_khaT+wAM ga dang me dpung 'bar:_tha mas zangs phur dmar po 'dril:_sku smad zla gam 'bar ba'i dbal:_nyon mongs bdud kyi snying gar gzir:_byang shar karma kI la ya:_ljang nag g.yas dkar g.yon dmar po:_phyag drug rgya gram dung khrag dang:_khaT+wAM rtse gsum me zhags bsnams:_tha mas g.yu phur ljang gu 'dril:_sku smad gnam lcags zur gsum dbal:_'chi bdag bdud kyi snying gar gzir:_kun kyang khro bo chen po ni:_dpal dang dur khrod 'bar ba'i chas:_ye shes me yi zer 'phro zhing:_bdud bzhi 'dul ba'i phrin las rdzogs:_oM bud+d+ha rat+na pad+ma karma kro d+ha kI la ya hU~M phaTa?:_gtso bo'i sbyor mtshams dzaHhU~M ba~M:_hoHyi yi ge bzhi spros pas:_shar du sgo ma lcags kyu ma:_dkar mo rta yi gdong pa can:_lho ru sgo ma zhags pa ma:_ser mo phag gi gdong pa can:_nub tu sgo ma lcags sgrog ma:_dmar mo kang ka'i gdong pa can:_byang du sgo ma dril bu ma:_ljang gu spyang ki'i gdong pa can:_kun kyang g.yon pas phur pa 'dril:_gcer mo ral gsig gzig sham can:_gtum chen rngam pa'i gad rgyang sgrogs:_pad nyi bam ro'i steng na 'gying:_dzaHhU~M ba~M hoH_khrag khyams dpal gyi bka' sdod che:_shwa na bdag nyid sa bdag bzhi:_bse mo bse lcags dung gi ging:_dbang phyug nyi shu rtsa brgyad sogs:_dam can rgya mtsho'i tshogs kyis bskor:_kun kyang rang rang rgyan chas tshogs:_rdzogs pa bka' sdod tshul du gnas:_oM badz+ra kI li kI la ya mo ha g+ha ta ya ma ma shrI g+h+raM karma ka ra ye hU~M phaTa?:_zhes dkyil 'khor gsum gyi lha tshogs rnams gsal gdab:_gtso nas 'khor:_mtha' nas dbus:_de re re bzhin zhal phyag rgyan chas bzhugs stangs sogs la legs par sems bzung:_zin pa dang lhar snang sems nyid gcig tu bsre:_chos nyid gnyug ma'i rig gdangs ma 'gag pa dag pa'i snod bcud du shar ba la blo gtad:_kun kyang ye shes kyi rol par dag snang sbyangs:_snod bcud dag pa phur bu'i dkyil 'khor gcig tu ngo shes par bya'o:_sa ma ya:___brda yig___:_rgya rgya rgya:_bskyed rim la goms pa brtan pa dang:_lha yi grangs dang mnyam pa'i rnal 'byor pa pho mo dbang gis rgyud smin cing dam tshig dag pa rnams 'dus te:_sgrub pa chen po la brtson par bya ste rgyud las:_rdo rje gzhon nu'i rig 'dzin rnams:_srid pa rdo rje sgrub par mdzod:_'khor ba rdo rje phur pa'i lha:_ye shes khro bo grub par mdzod:_ces gsungs pas na thog mar sgrub pa'i gnas mtshan nyid dang ldan pa btsal te:_yar ngo gza' skar dus tshes dge ba la:_ston pa rdo rje rgyal po yab yum dang:_rgyal tshab rigs lnga:_las kyi rdo rje:_rdo rje mtshams pa:_rdo rje byan po:_rdo rje ging chen sogs mtshan nyid dang ldan pa rnams kyis:_lcags sam tsan dan gyi phur pa gtso bo yab yum:_khro bo khro mo:_sgo ma:_sras mchog:_rigs bzhi'i kI la ya:_phur srung dam can dang bcas pa'i grangs dang mnyam pa la mgul du sngags btags pa'i yungs kar gyi thum bo gdags te:_rak+tas byug cing:_gu gul gyis bdug:_khrus dang sbyangs ba byas nas dal du go rim ma nor bar bkod:_rol mo dang bcas byin dbab pa'i sngags brjod:_mtha' phun sum tshogs pa'i mchod pas bskor la rdo rje rgyal po steng rgyal tshab dbus:_rigs lnga phyogs so so sogs kyis gral du 'khod:_dpal he ru yi chas kyis mnga' gsol zhing:_rdo rje'i rigs su nges pa'i phyir rtags gdab:_rgyan dang yo byad thams cad bgos la:_ting nge 'dzin rtse gcig pas gyer sgom bya'o:_de'i tshe las kyi yan lag rnams kyang shin tu rgyas par bya dgos pas na:_thog mar sngon 'gro'i rim pa ni:_dkar gtor 'o phyur gyis brgyan pa byin gyis brlabs te bsngo ba ni:_hU~M:_gang zhig dkar po'i phyogs 'dzin cing:_'dzam gling sa la dbang byed kun:_bdag gis gnas 'dir dkyil 'khor bzhengs:_ko long phrag dog ma mdzad par:_brngan du gtor ma gser skyems 'bul:_dgyes par bzhes la sa 'di stsol:_bcol ba'i las kun sgrub par mdzod:_ces phul bas sa yi lhas gnang ba byin par bsam:_nag po'i phyogs skyong mgron du bkug nas gtor ma bsngos la bka' bsgo ba ni:_hU~M:_gsang ba bla med lam sgrub pa'i:_rdo rje'i dkyil 'khor gnyan po 'dir:_'du ba'i lha ni ma gtogs pa:_dam med bdud rigs nag po'i phyogs:_blta zhing nyan pa'i dbang med pas:_byin pa'i gtor ma 'di khyer la:_rang rang gnas su bde bar dengs:_gal te mi 'gro 'dug gyur na:_nga ni 'jigs byed rdo rje can:_bka' las 'da' ba'i sdig can rnams:_rdo rje ye shes mtshon chen pos:_phye mar 'thag par gdon mi za:_hU~M bzhi'i sngags dang thun gyis gzir:_bskrad cing 'bar ba'i stangs stabs bya:_zangs sam tsan dan dmar po'i phur bu gdab ste dbang gi kI la yar bskyed la:_oM hrIHpad+mAn+ta kr-i ta hU~M phaTa?:_lan bdun bzlas pas khor yug gi sa gzhir 'od dmar pos khyab par bsam la dbang du bya:_lag pa rdo rjer bsam pa sa la bsnun te:_oM ha na ha na hU~M phaTa?:_ces brjod pas sa gzhi sbyangs:_snod bcud thams cad nam mkha'i rang bzhin du bsam la:_oM b+hu khaM zhes brjod:_rang dpal karma he ru ka'i mig nyi zlar bsam pas:_oM sUr+Ya tsan+d+ra dz+wa la dz+wa la hU~M phaTa?:_ces brjod de rkang pa rdo rje'i 'gros su bskor bas srung ba rnams bya:_sgrub khang gi phyogs bzhir tho brtan po brtsegs la:_rgyal chen bzhi dang sgo phyi nang gi khro bo gnyis bcas bskyed bstim rab gnas byas la bar chad srung ba'i phrin las bcol:_khams gsum gyi bdag tu lta ba'i ru tra thal skya mgo bo gsum pa'i gzugs la dgug gzhug dang bcas sgrol ging bskul la rngams pa'i stabs kyis:_hU~M:_ma traM bya ba'i sdig can khyod:_chos dang gang zag lta ba'i bdud:_phung po nyon mongs 'chi bdag dang:_lha yi gzugs su snang ba yang:_gnyen po bdag med stong pa'i chos:_'bar ba gtum chen rngam par bzhengs:_dngos grub gnas la 'phrog byed cing:_log par spyod pa'i dgra dang bgegs:_khams gsum 'di na che btsan pa:_gzugs ni mgo gsum lag pa drug:_rkang bzhi khro bo'i 'jigs tshul can:_yud tsam gcig gis 'dir bkug nas:_phung po sdong rgan 'gyel ba bzhin:_'jigs byed chen po'i zhabs kyis mnan:_sku gsum rang byung khaT+wAM gas:_srid rtsa snying gi gnas su gzug:_ma rig sgo lnga'i sbub bsgral te:_snying rjes bsgral ba'i dam tshig ni:_bsad cing mnan pa ma yin te:_phung po rdo rjer gtam byas nas:_yan lag khrag 'thung dur khrod brgyad:_khog pa chos dbyings gzhal yas khang:_rnam par shes pa rdo rjer bsgom:_ma bcos khro bo'i rgyal por shar:_ye shes sras mchog rigs lnga ste:_stobs dang phar phyin khro rgyal bcu:_tshad med sgo ba rten 'brel chos:_gnas dag phur pa'i srung ma bcas:_snod bcud srid pa phur bu'i zhing:_khams gsum sku gsung thugs su rdzogs:_snod bcud dpal chen phur pa'i lha:_kun kyang zhal gsum phyag drug ste:_brtan g.yo rtsi shing nags tshal kun:_rdo rje'i glu dang gar du rol:_a la la ho dgyes pa che:_'di ni dam tshig rmad du byung:_rdo rje'i ta na ga na hoH_oM badz+ra kro d+ha kI li kI la ya hU~M:_shIn+taM puSh+TiM wA shaM mA ra ya swA hA:_zhes gzugs phung bsal zhing phyogs mtshams su bkod:_khog pa gzhal yas khang bros sbyangs:_ye shes gdod nas dag pa'i lhar gsal ba la:_hU~M:_snang zhing srid pa'i chos so cog:_kun kyang dag pa lha'i grong khyer:_ma bcos don gyi lha mchog la:_tshad med sgo bzhi dbye bas 'jug:_b+h+rU~M pra we sha ya phaTa?:_lha dang sems la bzang ngan bral:_gnyis med rang snang spyi dpal che:_e ma ngo mtshar rmad byung ba:_rdo rje'i lta ba'i phyag gis 'dud:_a la la hoH_a ti pU hoH_pra tI ts+tsha hoH_zhes brjod:_gang du dkyil 'khor bzhengs pa'i gzhir ba byung gis byug:_bdud rtsis chag chag 'debs:_stegs bu gru bzhir bcad la lha gnas so sor sngags brjod pas tshom bu bkod:_skad cig gis dkyil 'khor gsum du bskyed la ye shes pa drangs bstim phyag mchod bstod pa'i las rim cung zad bya:_slob dpon gyis spos dang rdor dril thogs pas:_oM:_rdo rje rgyal po ye shes che:_sangs rgyas kun gyi phrin las lha:_'bar ba dpal chen rngam pa'i gzugs:_dkyil 'khor lha rnams dgongs su gsol:_sang ni dam tshig lhag pa'i rten:_rdo rje'i pho brang 'debs 'tshal gyis:_dgyes pa'i dam tshig ma bsnyel bar:_ci bder gnang ba bstsal du gsol:_lan gsum du zhu zhing bar snang 'od kyi dra bar btegs:_thig skud byin gyis brlab:_ye shes dang dam tshig gi thig rnams ma nor bar 'debs:_ri mos legs par bcad la tshon ye shes su byin gyis brlabs te bkye:_tshad dang ldan pa'i bum pa mgul chings can lha yi grangs dang mnyam par gu gul bdug:_yungs kar gyis brab la las kyi khro bo'i nga rgyal gyis gzir:_lnga tshan lnga dang bdud rtsi chen po'i bcud dang ldan par bya:_dal gyi phyogs mtshams su lha gnas bzhin bkod la:_dkyil 'khor du bkod pa bzhin lha so sor bskyed:_gzungs thag bzung la sngags rnams nan tur du bzla:_byang shar du bkod pa'i las bum du'ang khro bo bdud rtsi 'khyil ba bskyed bzlas bya:_mthar thams cad 'od du zhu bar bsam nas nang mchod 'bul dgos so:_de dag legs par grub pa dang:_smin par slob pa'i rig 'dzin rnams khrus bya:_bgegs bsal:_srung bas bcing:_thun mong gi chos bshad pas blo bcos:_maN+Dal dang:_he ru ka dpal rig 'dzin che:_khro bo chen po bdag la dgongs:_rdo rje'i gdung du sgrub pa'i phyir:_bdag cag dkyil 'khor cher 'jug gsol:_theg pa thun mong ba'i chos kyis rgyud sdom pa dang ldan par byas te:_lus kyi dri ma sbyang ba'i phyir:_byang chub dam pa'i so shing 'di:_rdo rje'i rigs kyi bu la sbyin:_phung po rdo rje'i lus sgrub phyir:_'chos la dkyil 'khor 'di ru dor:_badz+ra ha sa h+ye:_rdo rje bzhad pa'i sngags bcas byin la skal pa brtags:_ngag gi dri ma sbyang ba'i phyir khyor chu lan gsum gyis kha bshal nas khrus byas te:_rdo rje las kyi 'bar ba'i chu:_skal pa ldan pas btung nas kyang:_mi shes ngag gi dri sbyangs te:_rdo rje'i dzapa tu rtogs par gyis:_oM hrIHbi shud+d+ha sarba d+harmA pA~M bi shud+d+ha ni tsa s+ya bi shwa d+ha ya sarba bi kalpa ma na ya hU~M:_khams 'pho ba'i sgrib pa bsal phyir rdo rje'i srad bu dpung par bcing la:_rdo rje rang byung ye shes kyi:_mi shigs 'ching byed srad bu'i gzugs:_khyod la bcings pas bar chad thub:_ye shes dag pa'i de nyid ston:_las kyi khro bo'i sngags brjod:_rdo rje rgya gram du bzhag:_las kyi chu 'thor bar bya:_ku sha gtsang ma'i sngas stan gtad la:_bu kyai ku sha dge ba 'di:_khyod la gtsang byed sngas dang stan:_sbyin gyis legs par nyal nas kyang:_dkyil 'khor mchog tu 'jug par rung:_zhes byin la rmi lam gyi ltas brtag tu gzhug:_spro ba bskyed pa'i phyir:_e ma khyed cag skal pa ldan:_'jig rten khams na u dum war:_sangs rgyas 'byung ba shin tu dka':_de bas rdo rje theg 'di ni:_skal pa mchog gi rigs can las:_nam du yang ni mi 'byung zhing:_dus gsum rgyal ba thams cad kyi:_nges pa'i gsang ba bla med pa'i:_rnyed pa chen po de ring rnyed:_'di ni dbang po mchog gi lam:_rmad du byung ba'i thabs mang zhing:_ring por mi thog mngon 'tshang rgya:_dka' thub gdung ba dang bral te:_zung 'jug ye shes tshe 'dir bskyed:_de phyir khyed rnams spro dga' bskyed:_sang ni dkyil 'khor yang dag 'jug:_blo gros nges par smin pa'i tshe:_rnal 'byor zab mor 'jug par gyis:_zhes gdams par bya:_de nas tshogs su sgrub pa dngos gzhi'i las rim rnams bya ste:_na mo:_bdag sogs 'gro kun deng nas bzung:_byang chub snying por mchis kyi bar:_skyabs kyi dam pa dkon mchog gsum:_mi phyed dad pas skyabs su mchi:_mkha' mnyam sems can thams cad kun:_srid pa'i rtsa ba bdud bzhi bcom:_bar chad gdon bgegs bsgral ba'i phyir:_dpal chen lha tshogs bsgrub par bgyi:_bdag dang mtha' yas sems can rnams:_rdo rje slob dpon sangs rgyas dpal:_dus gsum bzhugs la phyag 'tshal lo:_mchog gsum bsten pa'i sogs/_hU~M:_rdo rje gzhon nu'i rig 'dzin rnams:_srid pa phur bu sgrub pa'i phyir:_sngon gyi zhal bzhes ma bsnyel bar:_gnas mchog 'di ru byin phob cig:_ye shes khro rgyal 'khor dang bcas:_'khor ba rdo rjer sgrub pa'i phyir:_nam mkha' khyab pa'i gar dang bcas:_gnas mchog 'di ru byin phob cig:_bran dang bka' nyan pho nya'i tshogs:_khyod kyi dam tshig dus la bab:_sngon tshe khas blangs dam bcas bzhin:_gnas mchog 'di ru byin phob cig:_nam mkha' gang ba'i lha tshogs rnams:_sku yis gar stabs sna tshogs bsgyur:_rdo rje'i glu bro gar dang bcas:_gnas mchog 'di ru byin phob cig:_gsung ni sngags sgra 'brug ltar sgrogs:_dgod gshe drag shul rol pa yis:_sa gsum 'jigs pa'i nga ro bcas:_gnas mchog 'di ru byin phob cig:_thugs ni ye shes rngams pa'i dpal:_snying rje zhi dang khro bo yi:_rig rtsal dgongs pa'i gdengs dang bcas:_gnas mchog 'di ru byin phob cig:_sgrub mchog bdag la dbang bzhi bskur:_bgegs dang log 'dren bar chad sol:_mchog dang thun mong ma lus pa'i:_dngos grub dam pa bstsal du gsol:_gu ru d+he wa DA ki ni dz+nyA na a be sha ya a a a:_hrIM hrIMH_pheM pheM:_hU~M hrIH_snang srid bde chen rol pa yi:_ye shes snang ba khyab brdal sprin:_kun bzang mchod pa bsam yas gter:_rang byung rang shar lhun gyis grub:_sarba sa ma ya pU dza hoH_oM badz+ra ar+g+haM nas/_shab+da ma hA pU dza s+pha ra Na khaM:_dngos gzhi'i lha bskyed pa'i mngon rtogs ni bsnyen pa'i skabs ltar bya:_yan lag spyan 'dren la sogs pa ni:_hU~M hrIH_chos dbyings mtha' dbus bral ba nas:_rang byung ye shes he ru ka:_dpal chen karma kI la ya:_'jigs mdzad rdo rje gzhon nu che:_thabs kyi spyod pas gang 'dul du:_sangs rgyas phrin las rdzogs mdzad pa'i:_ye shes khro bo chen po ni:_'khor gyi dpal chen khro rgyal bcu:_sras dang sprul pa bka' sdod bcas:_ma lus 'khor bcas gshegs su gsol:_gnas 'di nyid du gshegs nas kyang:_rtags dang mtshan ma bstan pa dang:_kI la ya yi dngos grub stsol:_oM badz+ra kI li kI la ya hU~M:_sarba sa ma ya dzaHdzaH_hU~M hrIH_bde chen dbyings kyi gzhal yas dbus:_rang snang rig pa'i lha tshogs rnams:_gnyis su med par bzhugs nas kyang:_sku gsung thugs kyi dngos grub stsol:_sarba sa ma ya tiSh+Tha lhan:_hU~M hrIH_sangs rgyas kun gyi ye shes sku:_ngang nyid rdo rje chos dbyings las:_'bar ba'i khro bo mi bzad pa:_dkyil 'khor lha la phyag 'tshal lo:_a ti pU hoH_pra tIts+tsha hoH_hU~M hrIH_'bar ba'i nga rgyal chen po yis:_khams gsum gdug pa bsgral ba'i phyir:_dam nyams snying khrag mchod yon dang:_myos byed dug chu'i zhabs bsil 'khrugs:_dbang po lnga yi me tog dang:_tshil chen dud pa 'khrigs pa'i spos:_zhun gyi mar me mdangs gsal zhing:_mkhris sna khrag zhag byug pa'i rtsi:_sha rus don snod maM sa'i zas:_thod rnga mi rkang gling bu sogs:_ru tra chen po'i longs spyod kyis:_khrag 'thung rdo rje'i lha tshogs bskang:_oM badz+ra ar+g+haM nas/_shab+da ru tra pU dza sa ma ya hoH_hU~M:_rang byung pad+ma b+hany+dza'i snod:_bde chen rdo rje'i sbyor ba las:_'bar ba dkyil 'khor dgu'i byang sems:_ye shes klong dgu'i phyag rgya'i sprin:_rang bzhin lhun rdzogs mchod pa che:_bdud rtsi ra sa ya na'i dngos:_bla med dam tshig rdzas kyis mchod:_oM a mr-i ta khA hi:_hU~M hrIH_rdo rje'i phung khams thams cad kyang:_'dod yon rmad byung gtor mar shar:_rang bzhin rdzas kyi dkyil 'khor che:_lhun gyis grub pa'i ba liM ta:_snang srid ma lus lhun rdzogs pa'i:_mchod pa kun gyis yang dag mchod:_oM ma hA ba liM ta khA hi:_gdug pa'i snying gi khrag rgyun dang:_gIrti'i rang byung gsang ba'i khrag:_khams gsum chags pa'i bcud chen po:_dmar nag lbu phreng 'khrugs pa'i mtsho:_'bar ba gtum chen rngam pa la:_gnyis med rol pas dgyes dgur bzhes:_ma hA rak+ta khA hi:_khams gsum ma hA ru tra'i tshogs:_kun tu khros pas bsgral ba las:_sha chen brtsegs pa'i ri rab dang:_rus chen bsgral ba'i gram bur spungs:_dmar nag khrag gi rgya mtshor 'bul:_dug gsum dag pa'i dngos grub stsol:_ma hA maM sa rak+ta keM ni ri ti khA hi:_'bar ba khro mo'i e klong du:_gtum chen khro bo'i rdo rjes brdung:_bar du gcod na lha yang rung:_bsgral ba'i las kyi mchod pa 'bul:_kha taM kha taM kha taM:_hU~M hU~M hU~M:_phaT phaT phaT:_ha ha ha:_hU~M hrIH_bskal pa me ltar 'bar ba'i klong:_rang byung dur khrod chen po'i dbus:_dpal chen 'bar ba he ru ka:_rdo rje gzhon nur phyag 'tshal bstod:_'jigs rung sku ni gar dgu'i sgeg:_mthing nag baiDU'i lhun po bzhin:_nyi ma 'bum gyi gzi brjid kyis:_khams gsum zil gyis gnon la bstod:_rab 'jigs rdo rje'i gad mo ches:_gdug pa can rnams srog rtsa 'dar:_dgod gshe drag shul rol pa che'i:_hU~M phaTa? gad rgyangs sgrogs la bstod:_mi g.yo thugs ni rab tu zhi:_snying rje rngams pa'i gdung ba ches:_bdud dang ru tra gdul dka' 'dul:_rdo rje srin po'i tshul la bstod:_yon tan bsam yas cho 'phrul gyis:_'phags pa'i rnam thar ma lus rdzogs:_mi slob 'bras bu'i de nyid kyi:_gsang ba rgyan gyi 'khor lor bstod:_mkha' khyab 'gro ba kun 'dul ba'i:_phrin las dpag yas gang 'dul ston:_srid zhi'i rgyan du rdzogs pa'i lha:_gnyis med mnyam pa'i ngang du bstod:_dngos gcig thig le chen po'i gzugs:_rab 'byams gtso dang 'khor gyi tshul:_bsam yas bkod pa'i cho 'phrul can:_ma lus kun la gus pas bstod:_de nas bsnyen bsgrub las sbyor gyi sngags rnams bzlas pa'i skabs su 'byung ba ltar bya:_rjes su tshogs kyi 'khor lo bya dgos pas:_rnal 'byor pho mo rnams kyis thabs shes kyi rdzas bza' bca' btung ba bzang la gya nom pa bshams:_zhing ngam gcan gzan gyi pags pa bting:_gdong thal chen dang rak+tas byug:_dur khrod rol pa'i chas kyis brgyan te byin gyis brlab pa ni:_ra~M ya~M kha~M:_chos kun sgyu ma lta bu yi:_rig pa'i yi ge ra~M ya~M kha~M:_stong gsal rnam par mi rtog pa'i:_rang bzhin dpal gyi thugs las spros:_tshogs kyi rdzas kun bsregs gtor bkrus:_rlung me thod sgyed gsum gyi steng:_a las ye shes ka pA lar:_ngo bo ye shes lnga'i rang bzhin:_rnam pa sha lnga bdud rtsi lnga:_byed las zag med bde skyed pa'i:_rang bzhin bla med dam tshig rdzas:_'bru gsum las byung kha dog dang:_dri ro mchog ldan zegs ma las:_'dod yon dpag med 'char bar gyur:_oM AHhU~M:_tshogs kyi mgron spyan 'dren pa ni:_cang te'u dang dril bu bcas pas:_hU~M:_dpal chen rdo rje gzhon nu dang:_yum chen 'khor lo rgyas 'debs ma:_gnyis med rol pa'i sras mchog dang:_khro bcu yab yum phyag brnyan bcas:_phrin las sgo ma phur skyong rnams:_he ru ka yi 'du bar spyon:_tshogs khang rang snang rgyan gyi zhing:_rnal 'byor pho mo rig pa 'dzin:_snang srid rnam dag brdal ba che:_rgya chad phyogs lhung ma dmigs pa'i:_gnas 'dir dpal gyi tha tshig dgongs:_dkyil 'khor chen por byin gyis rlobs:_dam rdzas bdud rtsi'i phud chen por:_dngos grub gnas su mdzad du gsol:_shrI he ru ka e a ral+li hriM hriM pheM pheM dzaHdzaH_phud dang po ni:_hU~M:_rdo rje'i dam tshig bla na med:_gtsang dme bral ba'i rdzas kyi mchog:_gnyis 'dzin dag pas 'bul lags na:_dgyes dgur rol la dngos grub stsol:_ga Na tsakra pU dza hoH_phud bar pa ni:_hoH_thog med dus nas da lta'i bar:_'gal 'khrul nongs pa mchis so cog:_mi 'chab gnong zhing 'gyod sems kyis:_ye shes chen po'i rdzas kyis bshags:_sa ma ya shud+d+he aH_phud cha gsum pa bsgral ba'i skabs bzhin gdab ste sha khrag stob pa ni:_hU~M:_khams gsum gdug can bsgral ba yi:_dug gsum sha khrag rus pa kun:_khrag 'thung rdo rje'i lha la 'bul:_'khor ba rdo rjer sgrub mdzod cig:_ma hA maM sa rak+ta keM ni ri ti kha kha khA hi:_lhag ma'i tshogs bsdus te mi lpags steng bshams la:_hU~M b+h+yo:_bran dang bka' nyan pho nya'i tshogs:_dkyil 'khor chen po'i mu ran skyong:_phur pa'i srung mar zhal bzhes pa:_mkha' 'gro ging lang dbang phyug che:_ma sring sha za phra men ma:_shugs 'gro gnas nyul chen mo rnams:_lhag ma'i gtor ma 'di bzhes la:_bcol ba'i phrin las sgrub par mdzod:_uts+tshiSh+Ta ba liM ta b+hak+Sha si hoH_rjes la rdo rje'i glu gar bya:_he ru ka'i rigs gcig tu smon lam 'debs:_rjes kyi las rim gyi dang po gtor ma 'bul ba'i snga rol du thugs dam bskul ba ni:_hU~M:_chos dbyings spros pa kun bral yang:_ma 'gag bde chen sgyu mar rol:_bcom ldan rdo rje gzhon nu dang:_khro bcu phra phyag sgo ma'i tshogs:_las la bzhengs shig sa ma ya:_da dus snyigs ma lnga bdo bas:_bdud dang bar chad 'byung pos 'tshe:_byang chub sgrub pa'i gegs gyur kun:_dbyings su sgrol ba'i phrin las mdzod:_khyed rnams stobs bcu mthar son pas:_'dod pa'i las la thogs pa med:_ma g.yel thugs dam rtsal sprugs la:_ye shes dgongs pa'i mthu rtsal bskyed:_'gal rkyen mi mthun kun zhi zhing:_tshe dpal lung rtogs ye shes bskyed:_snang srid dbang du 'dus pa dang:_khams gsum snying rjes sgrol bar mdzod:_de nas bka' srung chad tho'i gtor ma 'bul ba ni:_hU~M b+h+yo:_sngon tshe bskal pa'i dang po la:_bcom ldan karma he ru kas:_chos nyid bya rtsol bral ba'i rgyud:_rig mchog 'bum phrag bstan pa'i tshe:_zhal bzhes rig rtsal pho nya'i tshogs:_tha tshigs ma bsnyel phrin las mdzod:_de 'og bar gyi bskal pa la:_bram ze pra b+ha hasti cher:_mchod rten bde byed brtsegs pa ru:_mkha' gro las kyi dbang mo ches:_phra men g.yu sgrom gtad pa'i tshe:_bka' srung zhal bzhes srung ma rnams:_gtor ma longs la phrin las mdzod:_de rjes bskal pa'i dus gnyan la:_paN chen bi ma la mi tras:_snang srid phur bu'i zhing chen du:_bsgyur nas gnyags chen lo tsA bar:_rgyud lung man ngag kun bstan tshe:_bka' gter srung mar zhal bzhes kun:_thogs pa med pa'i phrin las mdzod:_gzhan yang grub pa'i rig pa 'dzin:_slob dpon pad+ma thod phreng dang:_mkhar chen ye shes mtsho rgyal sogs:_phur bu'i rig 'dzin che rnams kyi:_spyan sngar khas blangs bka' srung tshogs:_rgyan gyi gtor ma 'di bzhes la:_ma lus phrin las myur du mdzod:_tha ma las can dag pa'i ngor:_gar gyi dbang phyug he ru ka:_klong chen nam mkha' 'od gsal la:_sngon gyi smon lam dus bab pas:_bka' srung ye shes mgon po ches:_shog ser dngos su gtad nas kyang:_rdo rje phur pa'i smin grol gyi:_bka' bab dbang bskur thob pa'i tshe:_zhal bzhes chos srung rgya mtsho yis:_rgyan gyi gtor ma 'di bzhes la:_bcol ba'i phrin las ma lus mdzod:_de nas brtan ma mchod pa ni:_hU~M:_brtan ma skyong mdzad ma dang sring:_tshogs dang bka' yi tshogs bcas nyid:_khrag 'thung de bzhin nam mkha'i sku:_slob dpon pad+ma thod phreng dang:_rlangs chen dpal seng la sogs pas:_zhing chen brdal ba'i khri steng du:_tshogs kyi gral du bcug nas kyang:_dpal gyi pho nyar mnga' gsol ba'i:_bdud dang gnod sbyin sman mo che'i:_bu mo brtan ma bcu gnyis rnams:_gangs ri can gyi yul lha ste:_rnal 'byor skyong ba'i ma mo mchog:_bshal chu'i bdud rtsi 'di bzhes la:_gsang sngags bstan pa skyong ba dang:_mu stegs kla klo'i rgyu 'grul srungs:_mtha' bzhi dmag gi so kha gyis:_bcol ba'i las kun grub par mdzod:_ma ma hrIM hrIM ba liM ta pU dza hoH_las gzhug bro yis bsdu ba ni:_hU~M:_snang srid rdo rje phur pa'i lha:_zhal nas kI li dzapa bzla zhing:_sku ni cir yang 'gyur ba che:_khams gsum e yi da lar rdzogs:_bdag lta'i dam sri sgab 'dre rnams:_mnan no ri rab 'og tu gzir:_zhabs gnyis rdo rje'i bro chen pos:_pho nya sprin ltar gtibs pa kun:_'bar ba chen po'i glu dang bro:_cir yang bsgyur bas s+t+wam+b+ha ya:_byang chub sems mchog ma skyes bar:_nam yang ldang bar ma byed cig:_oM laM:_hU~M laM:_s+t+wam+b+ha ya nan:_lha yi dkyil 'khor du bsgoms pa thams cad snang srid ma lus pa gzhal yas khang:_de 'khor:_gtso bo:_ye shes sems dpa':_thugs srog sa bon hU~M gi bar bsdus te dbyings su mnyam par bzhag:_slar yang he ru ka zhal gcig phyag gnyis pa'i rnam par ldang ste gnas srung go bgo bar bya'o:_de lta bus lo:_zla ba'i bar brtson pas dkyil 'khor gyi lha yi zhal mthong:_gsung thos:_lung ston:_dbang bskur:_ye shes kyi dgongs pas byin gyis rlob:_lus ngag yid gsum lha'i sku gsung thugs su smin pa'i gdeng tshad mngon du 'gyur:_khyad par lta dgongs kyi drod thob pas rdzogs pa'i rim pa la 'jug par bya'o:_sa ma ya:_rgya rgya rgya:__brda yig__:_de nas grub pa'i mtshan ma byung na dus dang rgyun gyi sid+d+hi yang blang dgos te rgyud las:_dbang dang dngos grub blang ba'i phyir:_ye shes khro bo gshegs su gsol:_zhes gsungs pas srod la phyag rgya dang sbyor bas sUr+Ya'i zil pa blang ste rlung sems dbang du bya:_nam gung snying rje 'bar ba'i drag shul gyis dgra bo'i tshe bsod kyi bcud bsdus nas rnam shes spar:_tho rengs lha rnams thugs dam bskul ba'i dzapa bzlas dang bcas te:_hU~M:_dpal chen 'bar ba ki+A la ya:_sangs rgyas kun dang gnyis su med:_bde chen yum dang mnyam par sbyor:_sprul pa'i dkyil 'khor bsam yas ston:_kun kyang thugs dam rjes su dgongs:_rig 'dzin rnal 'byor bdag cag gis:_sgrub pa'i dam tshig da nangs thems:_rdo rje srin po'i nam yang langs:_dngos grub stsol ba'i dus la bab:_snang stong ye shes rdo rje'i skus:_skye 'chi med pa'i dngos grub stsol:_rdo rje gsung gi dkyil 'khor nas:_zab rgyas gsang ba'i dngos grub stsol:_mi shigs thugs kyi dgongs pa yis:_srid zhi'i dpal gyur dngos grub stsol:_mdor na mchog dang thun mong gi:_grub pa ma lus bstsal du gsol:_sgrub pa'i rdzas rnams gnas gsum du gtug:_'od zer gyis dbang bskur bar bsam mo:_de ltar grub pa'i rjes su tshogs kyi 'khor lo sogs mchod pa rnams rgya cher bya:_bsngo ba dang:_shis pa rgya cher brjod pas kyang dge legs su bya dgos so:_sa ma ya:_rgya rgya rgya:_kha thaM:_\u0f80athi:_bskyed rim srid pa phur bu'i sgrub thabs slob dpon chen po bi ma la mi tras rdo rje khros pa rtsa ba'i rgyud las btus te bod kyi lo tsA ba gnyags dz+nyA na ku mA ra rdo rje zla shar rtsal la lho brag mkhar chu'i dben gnas su gtad pa ::::brda yigs::::__ma hA gu ru pad+ma saM b+ha was bod khams bkra shis 'byung ba'i gnas su byin gyis brlabs pa'i rdo rje'i gnas chen po dpa' bo DA ki rang bzhin gyis 'du ba nyi shu rtsa lnga'i bye brag sku yi gsung gi gnas mchog 'og min karma'i ri zhol gyi gan+d+ho la chen po nas bka' srung ye shes kyi mgon pos mngon sum du gtad pa'i shog ser las khrag 'thung dpa' bo klong chen nam mkha' 'od gsal pad+ma mdo sngags gling pas rdo rje phur bu'i dbal gyi rtser brjid pa'i sgrub gnas rdo rje e rdzong du dag par phab pa kasmiri paN+Di ta bi ma las snyan brgyud du gdams pa'o/__//
Debug data: